Filolog, docent (1. marta 1989, Tjumen, Ruska Federacija). Srednju školu završio je u Pamjatnom, opština Tjumenska oblast, Ruska Federacija. Diplomirao je na Institutu za filologiju i novinarstvo Tjumenskog državnog univerziteta u Tjumenu, 2010. Postdiplomske studije završio je 2012. na Institutu za filologiju i novinarstvo Tjumenskog državnog univerziteta u Tjumenu odbranom magistarske teze Koncept domovine u savremenoj književnosti ruskih Njemaca. 2016 je završio doktorske studije, modul Teorija književnosti, na Institutu za filologiju i novinarstvo Tjumenskog državnog univerziteta u Tjumenu, na kojem je položio 13 ispita i stekao zvanje profesora visoke škole. Doktorsku disertaciju Savremena književnost ruskih Njemaca: problem tradicije odbranio je 2018. na Filološko-umetničkom fakultetu Univerziteta u Kragujevcu.

Od septembra 2016. do marta 2017. radio je kao profesor ruskog jezika kao stranog na Tjumenskom državnom medicinskom univerzitetu u Tjumenu, Ruska Federacija. Od februara 2016. do avgusta 2017. radio je kao koordinator međunarodnih naučnih programa na Tjumenskom državnom univerzitetu u Tjumenu, Ruska Federacija . Od decembra 2017. do juna 2019 radio je kao koordinator međunarodnih programa u zemljama Balkana na Tjumenskom državnom univerzitetu u Tjumenu, Ruska Federacija. U 2018. godini bio je delegat Međunarodne unije nemačke kulture na 63 Kongresu Federalističke unije evropskih nacionalnih manjina (Leeuwarden, Holandija).

Na Panevropskom univerzitetu Apeiron u Banjoj Luci je biran u zvanje docenta 2019., gdje je od 2019. zaposlen na Fakultetu filoloških nauka i predaje slavistiku i rusku književnost. Autor je 20 naučnih radova iz oblasti književnosti. Gostujući je predavač na Tjumenskom državnom medicinskom univerzitetu u Tjumenu, Ruska Federacija (2019). Član Saveza prevodilaca Rusije (2017- ), Član Saveza germanista Rusije (2016- ). Pored ruskog jezika kao maternjeg, aktivno se služi srpskim i njemačkim jezikom.

Područja od naučnog interesa: problem kulturnog pamćenja u proučavanju književnosti nacionalnih manjina u Evropi; savremena ruska književnost; savremena austrijska književnost.